
Tatin kieli 


Tatin kieli^ eli täti® (tatiksi Tara, täti) on tätien ja 
vuoristojuutalaisten eli dzuhurien puhuma iranilaisten 
kielten lounaisryhmään kuuluva kieli. Sitä puhutaan 
Azerbaidzanissa, Venäjällä lähinnä Dagestanissa ja 
Kabardi-Balkariassa sekä nykyään myös Israelissa. 


Sisällysluettelo 

Levinneisyys ja puhujien lukumäärä 

Murteet 

Kirjakieli 

Lähteet 


Levinneisyys ja puhujien 
lukumäärä 



Tatin kielen puhuma-alue (keltaisella). 


Tatin kieli jakautuu etelä- ja pohjoismurteeseen, jotka 

ovat vain vaivoin toistensa puhujien ymmärrettävissä. Murrejako pemstuu eri puhujaryhmien uskontoon. 
Etelämurretta puhuvat islamia tunnustavat muslimitatit, jotka asuvat koillis-Azerbaidzanin maaseudulla sekä 
Apseronin niemimaalla. Sen puhujia ovat myös Matrasin ja Kilvarin kylissä asuvat Armenian kirkkoon 
kuuluvat armenialaistatit. Pohjoismurretta puhuvat juutalaisuutta tunnustavat tatit eli vuoristojuutalaiset, 
jotka 1990-luvulle saakka asuivat pääosin Dagestanissa, Kabardi-Balkariassa ja muualla Pohjois- 
Kaukasiassa.® 

Vuoden 1989 väestönlaskennan mukaan tätejä oli Azerbaidzanissa 10 200 henkeä.® Azerbaidzanin tatit 
ovat pitkälti sulautuneet azereihin ja puhuvat toisena kielenään azeria sekä usein myös venäjää, lezgiä tai 
armeniaa.® 


Neuvostoliiton ja Venäjän väestönlaskennoissa Dagestanin ja Pohjois-Kaukasian tatin puhujat on 
rekisteröity osin tateiksi ja osin vuoristojuutalaisiksi (ja mahdollisesti myös muiksi juutalaisiksi), mikä 
vaikeuttaa todellisen puhujamäärän arviointia. Venäjällä tatin kieltä puhui vuoden 1989 väestönlaskennan 
mukaan 16 500 tätiä ja 8 600 vuoristojuutalaista.® Vuonna 2002 tatin puhujia oli enää 3 000 henkeä,® 
näistä 1 800 Dagestanissa ja 220 Kabardi-Balkariassa.® Väestömäärän romahtamista selittää tätiä puhuvien 
juutalaisten muutto Israeliin. Vuoden 2010 väestönlaskennan mukaan Venäjällä on 2 000 tatin puhujaa®. 


Murteet 


Pohjoismurre on etelämurretta arkaaisempi ja saanut vähemmän vaikutteita muista kielistä. Siihen kuuluvat 
myös Azerbaidzanin Oguzin ja Quban kaupungissa puhutut kielimuodot, jotka poikkeavat huomattavasti 
muista pohjoismurteista. 

































Etelämurre on jakautunut lukuisiksi alamurteiksi, joiden väliset erot heijastelevat vanhaa uskonnollista jakoa 
siialaisten ja sunnalaisten välillä. Azerin kielen vaikutus tuntuu etelämurteessa kaikilla kielen tasoilla. Siinä 
ei myöskään ole pohjoismurteessa esiintyviä heprealaisia lainasanoja.^ 

Kirjakieli 


Tatin kirjakieli perustuu pohjoismurteeseen ja sitä käyttävät ainoastaan vuoristojuutalaiset eli dzuhuritJ 3 ^ 
Ensimmäiset heprealaisella kirjaimistolla painetut kirjat ilmestyivät vuosina 1908-1909. Vuosina 1928- 
1930 heprealaisesta kirjoituksesta siirryttiin latinalaiseen ja vuonna 1938 kyrilliseen kirjaimistoon 
Venäjästä poikkeavia äänteitä ilmaistaan erilaisilla kirjainyhdistelmillä, lisämerkkejä on muiden Dagestanin 
kielten tapaan vain yksi: 

1920-1930-luvulla syntyi laaja tatinkielinen kaunokirjallisuus, julkaistiin sanomalehteä ja vuonna 1935 
perustettiin ammattiteatteri Derbentiin. Tatinkielinen kouluopetus ja kirjakielen käyttö lakkautettiin vuonna 
1948 ja aloitettiin uudelleen vasta vuoden 1953 jälkeenJ 10 ^ 1990-luvulla tatin kielellä julkaistiin 
Dagestanissa oppikirjoja, kauno- ja lastenkirjallisuutta sekä yhtä sanomalehteä. Kieltä käytettiin jonkin 
verran myös radiossa ja televisiossa. Mahatskalassa toimi tatinkielinen kansanteatteri.^ 11 ^ Kirjakielen 
nykyisestä käytöstä Dagestanissa tai Israelissa ei ole tietoa. 

Iranilaiset kielet 

